Csötörtökön mult egy hete
Csötörtökön mult egy hete,
Hogy megházasodtam,
Utána meg csötörtökön
Lett egy borzas gyerek.
Jaj istenem! mit csináljak?

A bábammal hogyan háljak?
Oh édes angyalom!
Jaj istenem! jaj de bánom,
Mig élek is, mindig bánom,
Hogy megházasodtam.

Édes anyám azt akarja,
Hogy sohá ne menjek,
Estve mindjárt lefeküdjek,
Hogy roszat ne tegyek.
Jaj istenem! mit csináljak stb.
Népköltészet